CELEX: 52013PC0145
Language: hu
Date: 2013-03-12
Title: Proposal for an amendment to the Commission Proposal COM(2011) 607 final/2 - REGULATION OF THE EUROPEAN PARLIAMENT AND OF THE COUNCIL on the European Social Fund and repealing Council Regulation (EC) No 1081/2006

EURÓPAI
                          BIZOTTSÁG
                                                   Strasbourg, 2013.3.12.
                                                   COM(2013) 145 final
                                                   2011/0268 (COD)
                                          Javaslat
     az Európai Szociális Alapról és az 1081/2006/EK tanácsi rendelet hatályon kívül
                                       helyezéséről
   szóló európai parlamenti és tanácsi rendeletre irányuló COM (2011) 607 végleges/2
                              bizottsági javaslat módosítása
HU                                                                                   HU
 ---pagebreak---                                                                    2011/0268 (COD)
                                                        Javaslat
         az Európai Szociális Alapról és az 1081/2006/EK tanácsi rendelet hatályon kívül
                                                    helyezéséről
       szóló európai parlamenti és tanácsi rendeletre irányuló COM (2011) 607 végleges/2
                                        bizottsági javaslat módosítása
   A COM(2011) 607 végleges/2 bizottsági javaslat a következőképpen módosul:
   1. A javaslat a következő (6a) preambulumbekezdéssel egészül ki:
   „(6a) Annak fényében, hogy az Unió leginkább érintett területein a fiatalok
   munkanélküliségének megoldása érdekében további erőfeszítésekre van szükség, létre kell
   hozni az ifjúsági foglalkoztatási kezdeményezést. A kezdeményezés keretében e régiókban az
   ESZA-finanszírozás útján támogatott tevékenységek végzésének erősítése és felgyorsítása
   által támogatni kell a nem foglalkoztatott, oktatásban és képzésben nem részesülő (NEET)
   fiatalokat, akik munkanélküliek vagy inaktívak. Az ifjúsági foglalkoztatási kezdeményezés
   számára további támogatást kell biztosítani, amelyet ESZA-beruházással kell kiegészíteni.
   Azáltal, hogy inkább egyéneket, mint struktúrákat céloz meg, az ifjúsági foglalkoztatási
   kezdeményezés célja, hogy az ifjúsági garancia1 megvalósítása érdekében kiegészítse a
   NEET-fiatalokat megcélzó többi ESZA- és nemzeti intézkedést.”
   2. Az 1. cikk helyébe a következő szöveg lép:
                                                        „1. cikk
                                                         Tárgy
   Ez a rendelet az Európai Szociális Alap (ESZA) – beleértve az ifjúsági foglalkoztatási
   kezdeményezés – feladatát, támogatásainak hatályát, az egyedi rendelkezéseket és a
   támogatható kiadások típusait határozza meg.”
   3. A 3. cikk (1) bekezdése a) pontja ii. alpontjának helyébe a következő szöveg lép:
                           „ii.    a nem foglalkoztatott, oktatásban és képzésben nem részesülő (15–
                                   24 év közötti) fiatalok fenntartható munkaerő-piaci integrációja,
                                   különösen az ifjúsági garanciával összefüggésben;”
   4. Az 5. cikk helyébe a következő szöveg lép:
   1
            A Tanács ajánlása az ifjúsági garancia létrehozásáról, XXX
HU                                                         2                                         HU
 ---pagebreak---                                                  „5. cikk
                                                Mutatók
   (1)      Az e rendelet I. mellékletében meghatározott közös mutatókat és a
            programspecifikus mutatókat a(z) […]/EU rendelet 24. cikke (3) bekezdésének és 87.
            cikke (2) bekezdése b) pontja ii. alpontjának megfelelően kell alkalmazni.
            Valamennyi mutatót abszolút értékben kell kifejezni.
            A közös és programspecifikus teljesítménymutatók részben vagy teljesen
            végrehajtott műveletekre vonatkoznak. Amennyiben a támogatott műveletek
            jellegéből adódóan indokolt, a 2022. évre számszerűsített kumulatív célértékeket kell
            meghatározni. A kiindulási mutatók értéke nulla.
            A közös és programspecifikus eredménymutatók a prioritási tengelyekhez
            kapcsolódnak. A kiindulási mutatók esetében a legfrissebb rendelkezésre álló
            adatokat kell felhasználni. A 2022. évre vonatkozóan számszerűsített kumulatív
            célértékeket kell meghatározni.
   (1a)     Az (1) bekezdésben említett mutatókon felül az e rendelet II. mellékletében
            meghatározott mutatókat kell alkalmazni a 3. cikk. (1) bekezdése a) pontjának ii.
            alpontjában említett beruházási prioritás keretében támogatott minden művelet
            esetében. Az e rendelet II. mellékletében meghatározott valamennyi mutatóhoz a
            2022. évre vonatkozó számszerűsített kumulatív célértéket és kiindulási mutatót kell
            kapcsolni.
   (2)      Az éves végrehajtási jelentésekkel egyidejűleg az irányító hatóság elektronikus úton
            minden egyes beruházási prioritásra vonatkozóan strukturált adatokat továbbít. Az
            adatok a kategóriába sorolásra, valamint a teljesítmény- és eredménymutatókra
            terjednek ki.”
   5. A javaslat a következő, IIIa. fejezettel egészül ki:
                                            „IIIa. fejezet
                         Ifjúsági foglalkoztatási kezdeményezés
                                                15. i. cikk
                          Az ifjúsági foglalkoztatási kezdeményezés célja
   Az ifjúsági foglalkoztatási kezdeményezés a [CPR]/EU rendelet IIIb. mellékletében
   említetteknek megfelelően, az Unió támogatásra jogosult régióiban az e rendelet 3. cikke
   (1) bekezdése a) pontjának ii. alpontjában meghatározott intézkedések támogatásával segíti a
   fiatalok munkanélkülisége elleni küzdelmet. Minden olyan, a támogatható régiókban lakó
   (15–24 év közötti) nem foglalkoztatott, oktatásban és képzésben nem részesülő (NEET) fiatalt
   megcéloz, akik inaktívak vagy munkanélküliek (beleértve a tartósan munkanélkülieket), akár
   regisztrált, akár nem regisztrált munkakeresők.
   A tagállamok a Bizottsággal egyetértésben határozhatnak úgy, hogy egy korlátozott, az
   ifjúsági foglalkoztatási kezdeményezés támogatási összegének 10 %-át meg nem haladó
   összeget az olyan alrégiókban lakó fiatalok számára különítenek el, amelyekben magas a
   munkanélküli fiatalok aránya és amelyek kívül esnek a támogatható NUTS 2 régiókon.
HU                                                   3                                            HU
 ---pagebreak---                                                15. ii. cikk
                                        Tematikus koncentráció
   Az ifjúsági foglalkoztatási kezdeményezés számára elkülönített támogatást nem kell
   figyelembe venni a 4. cikkben említett tematikus koncentráció kiszámítása céljából.
                                               15. iii. cikk
                                             Programozás
   Az ifjúsági foglalkoztatási kezdeményezést a [CPR]/EU rendelet 87. cikke értelmében
   bevonják az ESZA programozásába.
   A tagállamok – adott esetben – a partnerségi megállapodásban és az operatív programban
   meghatározzák az ifjúsági foglalkoztatási kezdeményezés programozási intézkedéseit.
   Ezek az intézkedések az alábbiak közül egy vagy több módon történhetnek:
            a)    célzott operatív program;
            b)    célzott prioritási tengely a működési programon belül;
            c)    prioritási tengely egy része.
                                               15. iv. cikk
                                      Nyomon követés és értékelés
   (1)      A(z) [CPR]/EU rendelet 100. cikkében foglalt rendelkezések mellett a
            monitoringbizottság évente legalább egyszer megvizsgálja az ifjúsági foglalkoztatási
            kezdeményezésnek a programmal összefüggésben történő megvalósítását és céljai
            elérésének előrehaladását.
   (2)      A [CPR]/EU rendelet 44. cikkének (1) és (2) bekezdésében említett éves végrehajtási
            jelentés és a végső jelentés további információkat tartalmaz az ifjúsági
            foglalkoztatási kezdeményezés megvalósítására vonatkozóan.
   (3)      A [CPR]/EU rendelet 44. cikkének (1) és (2) bekezdésében említett éves végrehajtási
            jelentéssel egyidejűleg az irányító hatóság elektronikus úton minden egyes, az
            ifjúsági foglalkoztatási kezdeményezést támogató prioritási tengelyre vagy annak
            egy részére vonatkozóan strukturált adatokat továbbít. A továbbított adatok a
            rendelet 1. és 2. mellékletében meghatározott mutatók értékeire és adott esetben a
            programspecifikus mutatókra vonatkoznak. Ezek részben vagy teljesen végrehajtott
            műveletekre vonatkoznak.
   (4)      A [CPR]/EU rendelet 44. cikkének (4) bekezdésében említett éves végrehajtási
            jelentés és a végső jelentés az e cikk (6) bekezdésében említett, értékelések
HU                                                   4                                           HU
 ---pagebreak---             legfontosabb eredményeit tartalmazza, amelyek az ifjúsági foglalkoztatási
            kezdeményezés eredményességét, hatékonyságát és hatását értékelik.
   (5)      A [CPR]/EU rendelet 46. cikkében említett előrehaladási jelentésnek további
            információkat tartalmaz az ifjúsági foglalkoztatási kezdeményezésről és értékeli
            annak megvalósítását.
   (6)      Végül a programozási időszak során legalább két alkalommal értékelni kell az
            Európai Szociális Alapból származó támogatás, az ifjúsági foglalkoztatási
            kezdeményezés számára elkülönített támogatás, valamint az ifjúsági garancia
            megvalósításának eredményességét, hatékonyságát és hatását.
                                              15. v. cikk
                              Tájékoztatási és közzétételi intézkedések
   (1)      A kedvezményezetteknek biztosítaniuk kell, hogy a műveletben részt vevő
            személyek megfelelő tájékoztatást kapjanak az ifjúsági foglalkoztatási
            kezdeményezés keretében rendelkezésre álló támogatásról.
   (2)      Minden, ilyen művelettel kapcsolatos dokumentumnak, beleértve a részvételi vagy
            egyéb igazolást, tartalmaznia kell egy arra vonatkozó megállapítást, hogy a művelet
            az ifjúsági foglalkoztatási kezdeményezés keretében támogatásban részesült.
                                             15. vi. cikk
                                      Technikai segítségnyújtás
   Az ifjúsági foglalkoztatási kezdeményezés számára elkülönített támogatást a tagállamok
   figyelembe vehetik a tagállamnak nyújtott támogatásból technikai segítségnyújtásra fordítható
   összeg felső határának kiszámítása során.
                                             15. vii. cikk
                                         Pénzügyi támogatás
   (1)      Az operatív programot elfogadó bizottsági határozat minden egyes prioritási tengely
            vonatkozásában meghatározza az ESZA-tól és az ifjúsági foglakoztatási
            kezdeményezés számára elkülönített támogatásból érkező támogatás maximális
            összegét. Az ESZA-nak minden egyes prioritási tengely vonatkozásában legalább az
            ifjúsági foglalkozatási kezdeményezés számára elkülönített támogatással megegyező
            mértékű támogatást kell biztosítania.
   (2)      Az (1) bekezdésben említett összegek alapján a bizottsági határozat az ESZA-juttatás
            és az ifjúsági foglakoztatási kezdeményezés számára elkülönített támogatás arányát
            is meghatározza.
   (3)      Abban az esetben, ha az ifjúsági foglalkoztatási kezdeményezést egy olyan prioritási
            tengely mentén valósítják meg, amely több kategóriába tartozó támogatható régiókra
            vonatkozik, az ESZA-juttatást illetően a legmagasabb társfinanszírozási rátát kell
            alkalmazni.
HU                                                 5                                             HU
 ---pagebreak---             Az ifjúsági foglalkoztatási kezdeményezés számára elkülönített támogatásra nem
            vonatkozik a nemzeti társfinanszírozási követelmény.
            A prioritási tengelyre vonatkozó, az (1) bekezdésben említett bizottsági határozatban
            meghatározott teljes társfinanszírozási rátát az ESZA-juttatás társfinanszírozási
            rátáját és a kezdeményezés számára elkülönített támogatást együttesen figyelembe
            véve kell kiszámítani.”
                                              15. viii. cikk
                                         Pénzügyi irányítás
   A(z) [CPR]/EU rendelet 120. cikkének rendelkezésein túl, amikor a Bizottság időközi
   kifizetéseket térít meg és az ifjúsági foglalkoztatási kezdeményezés egyenlegét prioritási
   tengelyenként kifizeti, az uniós költségvetésből származó térítéseket a 15. vii. cikk (2)
   bekezdésében meghatározott arány alapján kell felosztania az ESZA-juttatás és az ifjúsági
   foglalkozatási kezdeményezés számára elkülönített támogatás között.”
   6. A javaslat a következő II. melléklettel egészül ki:
HU                                                  6                                             HU
 ---pagebreak---                                            „II. melléklet
                        Az ifjúsági foglalkoztatási kezdeményezés mutatói
   Az e mellékletben meghatározott valamennyi mutatóra vonatkozó adatokat a(z) [CPR]/EU
   rendelet 44. cikkének (1) és (2) bekezdésében meghatározott éves végrehajtási jelentések
   keretében kell benyújtani. Valamennyi adatot nemek szerinti lebontásban kell megadni.
   A következő közvetlen közös eredménymutatókat kell alkalmazni:
   •        Azon munkanélküli résztvevők száma, akik attól számítva, hogy az ifjúsági
            foglalkoztatási kezdeményezés műveletéhez csatlakoztak, 4 hónapon belül
            állásajánlatot kapnak, illetve további oktatásban, tanulószerződéses gyakorlati
            képzésben vagy gyakornoki képzésben részesülnek*;
   •        Azon tartósan munkanélküli résztvevők száma, akik attól számítva, hogy az ifjúsági
            foglalkoztatási kezdeményezés műveletéhez csatlakoztak, 4 hónapon belül
            állásajánlatot kapnak, illetve további oktatásban, tanulószerződéses gyakorlati
            képzésben vagy gyakornoki képzésben részesülnek*;
   •        Azon oktatásban vagy képzésben nem részesülő inaktív résztvevők száma, akik attól
            számítva, hogy az ifjúsági foglalkoztatási kezdeményezés műveletéhez csatlakoztak,
            4 hónapon belül állásajánlatot kapnak, illetve további oktatásban, tanulószerződéses
            gyakorlati képzésben vagy gyakornoki képzésben részesülnek*;
   A következő hosszabb távú közös eredménymutatót kell alkalmazni:
   •        A művelet elhagyása után 6 hónappal további oktatásban, szakképesítést adó képzési
            programokban, tanulószerződéses gyakorlati képzésben vagy gyakornoki képzésben
            részt vevők száma*.
   Az I. melléklettől eltérve a következő hosszabb távú közös eredménymutatókra vonatkozó
   adatok szerepelnek a 44. cikk (1) és (2) bekezdésében meghatározott éves végrehajtási
   jelentésekben.
   •        A program elhagyása után 6 hónappal foglalkoztatásban levő résztvevők*;
   •        A program elhagyása után 6 hónappal önfoglalkoztató résztvevők*.”
HU                                               7                                               HU